રજનું પ્રાકૃતિક સ્વરૂપઃ રજનું સ્વરૂપ સ્વાસ્થ્યને પણ દર્શાવે છે. સામાન્ય રીતે માસિક સ્રાવના ડાઘા ગરમ પાણીથી સાફ કરવાથી જતા રહે છે. વધારે ચીકણો પણ નહિ ને વધારે કાળો પણ નહિ તેવો સ્રાવ હોય છે. રજસ્રાવ દર મહિને નિયત સમય પર 3થી 4-પ દિવસ સુધી આવે છે, જેની માત્રા ન ઓછી હોય છે કે ન વધારે. આનાથી બિલકુલ વિપરીત લક્ષણ હોય તો તે રોગની સ્થિતિ બતાવે છે સ્વાસ્થ્યનાં લક્ષણોનો રજોસ્રાવ રંગ જોઈને જ સમજી શકાય છે. સામાન્ય રીતે રજોસ્રાવ લાલ રંગનો હોવો જોઈએ. જો તેનો રંગ કાળો હોય તો તે સ્વાસ્થ્યમાં ગરબડ છે તેવું જ દર્શાવે છે. ત્રિદોષ સંતુલન બગડવાથી તથા વાતપ્રકોપ થવાથી આવી સ્થિતિ બને છે. સ્વસ્થ માસિક સ્રાવ કપડા પર સ્થાયી ડાઘ છોડતા નથી, પણ જ્યારે રજ કપડાં ધોયા પછી ડાઘ કરી દે ત્યારે કફની માત્રા વધારે છે તેમ સમજવું જોઈએ. સામાન્ય રીતે માસિક સ્રાવ દુર્ગંધવાળો ન હોવો જોઈએ, પણ જો દુર્ગંધવાળો હોય તો સમજવું કે પિત્તપ્રકોપ વધેલો છે. આ રીતે માસિક સ્રાવ શરીરમાં ત્રિદોષ સ્થિતિ પણ દર્શાવે છે. સ્ત્રીઓએ રજની સ્થિતિ સમજવી જોઈએ. પોતાને સ્વસ્થ રાખવાનો પ્રયત્ન કરવો જોઈએ.